Transit Aliran Deras Lembah Klang

**Transit Aliran Deras Lembah Klang** (juga dikenali sebagai **MRT Lembah Klang** atau **MRT** sahaja) merupakan satu sistem transit aliran deras yang terdapat di kawasan Lembah Klang, Malaysia.

Tujuan projek ini adalah untuk meluaskan jaringan landasan kereta api pada masa yang sama untuk menyepadukan jaringan-jaringan landasan rel yang sedia ada bagi mengurangkan kesesakan lalu lintas yang semakin kritikal terutama di kawasan Lembah Klang. Cadangan projek ini telah diumumkan pada Jun 2010 dan diluluskan oleh Kerajaan Malaysia pada bulan Disember tahun yang sama. Pembinaan landasan MRT pertama ini bermula pada awal bulan Julai 2011. Projek ini juga merupakan salah satu projek sulung untuk National Key Economic Area (Kawasan Utama Ekonomi Negara) dibawah Program Transformasi Ekonomi oleh Kerajaan Malaysia

Perbadanan Mass Rapid Transit Corporation Sdn Bhd (MRT Corp) yang ditubuhkan dalam September 2011, telah dilantik oleh Kerajaan Malaysia sebagai perasmi dan pemilik aset projek ini. Sebelum penubuhan perbadanan itu, projek ini telah diuruskan oleh Prasarana Malaysia Berhad (Prasarana).

## Sejarah
Pada Jun 2010, Perdana Menteri Malaysia Datuk Seri Najib Razak, semasa pembentangan Rancangan Malaysia Ke-10 (2011-2015) telah mengumumkan bahawa kerajaan sedang mengkaji cadangan MRT untuk Lembah Klang. Cadangan asal telah digelar "Sistem Pengangkutan Bersepadu Lembah Klang", tetapi ia lebih biasanya dirujuk sebagai "MRT Greater Kuala Lumpur" atau "MRT Klang Valley" oleh akhbar dan penganalisis. Walaupun pelan konsep itu sendiri telah diilhamkan oleh sebuah usahasama antara Gamuda Berhad dan Perbadanan MMC Corporation Berhad, pemberian kontrak bagi rekabentuk dan pembinaan projek itu sendiri, jika diluluskan, dijangka akan ditawar oleh kerajaan menerusi kaedah cabaran Swiss. Usahasama Gamuda-MMC telah menyatakan hasrat untuk menjadi ketua projek dan menjalankan kerja-kerja terowong. Suruhanjaya Pengangkutan Awam Darat  (SPAD) akan memantau dan menyelaras pembangunan MRT secara keseluruhan dari segi kos dan daya maju, penjajaran dan integrasi, dan akan memainkan peranan sebagai pengawal selia apabila projek itu selesai. Syarikat infrastruktur negara, Prasarana selanjutnya akan memiliki dan mengendalikan sistem MRT tersebut.

Pada Disember 2010, kerajaan telah meluluskan pelaksanaan projek MRT tersebut, dan telah melantik syarikat usahasama Gamuda-MMC sebagai "Project Delivery Partner" (rakan penghantaran projek).  Selain daripada kerja-kerja yang berkaitan dengan pembinaan terowong, Gamuda-MMC tidak akan dibenarkan untuk membuat tawaran untuk lapan bidang projek yang lain.

Tawaran kerja dijangka akan dibuka pada April 2011 dan pembinaan dijangka bermula pada Julai 2011. Pada bulan Mei 2012, MRT Corp telah menganugerahkan empat tender bernilai RM3.22 bilion untuk Laluan MRT Sungai Buloh-Kajang. Pada akhir tahun 2012, perbadanan itu mengumumkan bahawa projek laluan MRT pertama  tidak akan melebihi RM23 bilion dan laluan berikut ditetapkan akan siap pada Julai 2017.

Butiran dan penjajaran untuk Laluan MRT Sungai Buloh-Kajang telah dibuat umum dan semua maklumat yang berkaitan boleh didapati di laman sesawang MRT Corp. Di samping itu, kerajaan Malaysia dijangka mengumumkan penjajaran dan stesen lokasi bagi Laluan MRT Sungai-Serdang-Putrajaya Buloh dan Laluan MRT Lingkaran dalam tahun 2013.

## Sebab
Projek MRT ini ialah salah satu projek permulaan yang dicanangkan untuk Kawasan Utama Ekonomi Negara Lembah Klang dibawah Economic Transformation Program (Program Transformasi Ekonomi).  Sistem MRT baru ini dilihat sebagai satu penyelesaian untuk meningkatkan dan membesarkan liputan pengangkutan awam Kuala Lumpur yang mundur dan tidak mencukupi dan untuk membangunkan kawasan Lembah Klang setanding dengan sebuah bandar yang maju. Laluan-laluan baru ini dijangkakan akan meningkatkan pengunaan rangkaian transit berorentasikan rel daripada 15&nbsp;km per satu juta orang pada 2010 ke 40&nbsp;km per satu juta orang setelah disiapkan. Cadangan ini juga membayangkan peningkatan lima kali ganda dalam bilangan penumpang kereta api, sejajar dengan sasaran kerajaan untuk meningkatkan penggunaan pengangkutan awam di Lembah Klang sebanyak 40% pada tahun 2020 daripada 18% pada tahun 2009.

Tiga laluan transit aliran deras massa  yang lebih dikenali ketika ini melalui media adalah Laluan MRT Sungai Buloh-Kajang, Laluan MRT Sungai Buloh-Serdang-Putrajaya yang merangkumi kawasan barat laut dan tenggara Lembah Klang dan Laluan MRT Lingkaran (MRT Circle Line), memusing sekitar bandaraya Kuala Lumpur yang akan mengintegrasikan sistem transit aliran deras sedia ada di Kuala Lumpur dan akan menyediakan perkhidmatan pengangkutan awam yang pada masa sekarang tidak memberikan khidmat rel. 90 perhentian baru telah dirancang dalam konsep “Roda dan Jari” ini, di mana 26 perhentian di pusat bandar akan ditempatkan di bawah tanah. Kapasiti penumpang dianggarkan akan mencecah 2 juta setiap hari.

Kos projek awal yang akan dibiayai kerajaan telah dianggarkan oleh Gamuda-MMC pada RM36 bilion, dan merupakan projek infrastruktur terbesar yang pernah dijalankan di Malaysia. Ramai penganalisis telah menganggarkan yang kos itu mungkin akan menjadi lebih tinggi kerana kerja-kerja pembinaan terowong yang luas diperlukan. Walaupun projek adalah dialu-alukan oleh kebanyakan penganalisis, beberapa penganalisis dan pengulas telah menyuarakan kebimbangan mengenai keuntungan dan daya maju komersial dalam projek ini dan keraguan di pihak kerajaan untuk menjalankan projek dalam skala ini memandangkan banyak kelewatan dalam projek-projek kereta api pada masa dulu di Malaysia . Walau bagaimanapun, kebanyakan bersetuju bahawa projek ini akan menjana ekonomi sumbangan dan pulangan pelaburan yang besar pada masa akan datang.

## Penjajaran

Pada Disember 2010, kerajaan telah meluluskan pelaksanaan projek MRT dan mengumumkan rancangan awal untuk baris pertama, Laluan Biru yang merangkumi sejumlah 60&nbsp;km dari Sungai Buloh ke Kajang melalui 35 perhentian.  Garis akan melalui pusat bandar juga kawasan pinggir kota yang padat termasuk Kota Damansara, Mutiara Damansara, Bandar Utama, Taman Tun Dr Ismail, Bukit Damansara, Cheras dan Balakong, dengan jumlah penduduk sebanyak 1.2 juta orang. Laluan ini disasarkan untuk dimulakan pembinaan pada bulan Julai 2011 dan siap dalam tahun 2016.

Laluan yang dicadangkan sebelum ini oleh Gamuda-MMC; Laluan Merah bermula dari Damansara di barat laut ke Serdang di tenggara, manakala Laluan Hijau adalah dari Kepong di timur laut ke Cheras di barat daya. Kedua-dua garisan akan melalui bandar Kuala Lumpur dan bertemu di Dataran Perdana (Tun Razak Exchange) berdekatan dengan Jalan Tun Razak. Laluan terakhir untuk Laluan MRT Sungai Buloh-Kajang dijangkakan akan menggantikan Laluan Kota Damansara-Cheras yang asalnya telah dicadangkan oleh Prasarana pada tahun 2006 dan Laluan Damansara-Serdang dan Laluan Kepong-Cheras oleh Gamuda-MMC setelah dipertimbangkan sebagai laluan utama oleh Unit Pengurusan Prestasi dan Perlaksanaan (PEMANDU).

Landasan bawah tanah MRT Circle Line yang melingkar sekitar bandaraya Kuala Lumpur akan memainkan peranan penting dalam proses mengintegrasikan laluan-laluan LRT dan monorel yang pada masa kini tidak bersambung. dalam draf Pelan Induk Kuala Lumpur Raya/Lembah Klang, Laluan MRT Circle Line akan menjalani pergerakan secara pusingan sekitar Kuala Lumpur, menyediakan hubungan ke kawasan yang sedia ada seperti Mid Valley, Bukit Kiara, Sentul Timur dan Ampang, serta kawasan-kawasan cadangan pembangunan utama yang dikenal pasti dalam Rancangan Bandar DBKL seperti Matrade. Pelan Induk ini juga menyatakan bahawa laluan bulatan ini akan dibina dan dimajukan sekurang-kurangnya dalam dua peringkat - Peringkat pertama, merangkumi 29&nbsp;km dan 22 perhentian - akan menjadi bahagian barat dan selatan yang menghubungkan Ampang dengan Mid Valley, Matrade dan Sentul. Peringkat kedua (12&nbsp;km dengan 8 perhentian) akan menghubungkan Ampang dengan Sentul Timur, melengkapkan sektor timur laut garis bulatan. Laluan MRT Sungai Buloh-Serdang-Putrajaya ataupun Laluan Utara-Selatan akan menyusur ke koridor barat laut Lembah Klang, menghubungkan kawasan-kawasan yang sedang membangun membangun seperti Sungai Buloh, Kepong dan Selayang dengan bahagian timur pusat bandar, termasuk Kampung Baru dan Kuala Lumpur International Financial District, yang telah dijangkakan akan padat pada masa akan datang.

## Pengembangan pada masa akan datang
Pengembangan dan pemanjangan laluan-laluan pada masa akan datang adalah mampan menurut cadangan Gamuda-MMC, membenarkan projek-projek pengembangan dan pemanjangan yang tidak membebankan wang yang membolehkan peningkatan kadar penumpang kepada 4 juta penumpang setiap hari.

## Lihat juga
* Laluan MRT Sungai Buloh-Kajang
* Laluan MRT Sungai Buloh-Serdang-Putrajaya
* Laluan MRT Lingkaran
* Mass Rapid Transit Corporation Sdn Bhd
* Prasarana Malaysia Berhad
* Pengangkutan kereta api di Malaysia

## Rujukan

## Pautan luar
* Suruhanjaya Pengangkutan Awam Darat 
* Syarikat Prasarana Negara Berhad
* Rapid KL
* Klang Valley Mass Rapid Transit (KVMRT) Project 
* TransitMy
* Kuala Lumpur Mass Rapid Transit (KL MRT) Website (tidak rasmi)
* KL MRT Website (tidak rasmi)